« Tabanka-a n tafest d tin ay tesri tmurt akken ad teḍmen tinnuzga n unagraw-nneɣ akerrazan d tɣellist-nneɣ tanuččit, yernu tuɣdaḍt-nnes tagejdant d aḥraz d wammad n tgemmi tajinant takerrazant d umesten-nnes seg usqerṣen asnudran d usured n ufares akerrazan ay d-yettḥettim usmaḍel », ɣef wakken ay d-yessegza Uduktur Mourad Belkhelfa, d apṛufisur deg Tesdawit n Tussniwin d Tesnatwilt n Houari Boumediene n Bab Zzewwaṛ.
I lmend n waya, yenna-d Uduktur Belkhelfa dakken yessefk ad yettwasdus tbanka-a s wammasen n unadi deg temnaḍin yemgerraden n tmurt ddaw tmaḍirt n uɣlif n ulmud imineg d unadi ussnan d uɣlif n tkerrazt d usnegmu awmazir.
Ammasen-a yessefk « ad sɛun tiɣerɣert n unadi deg tesnudert taxeclawant » i unadi ɣef yijinen n tlemsin d uklas-nsen ɣer UNESCO i umesten-nsen seg usqerṣen asnudran, ɣef wakken ay d-yerna.
Seg yidis niḍen, yenna-d dakken ammasen-a yessefk ad d-lhun s tukci n wazal n tlemsin-a s uselhu n tyafut-nsent d usdusu n uzbu-nsent i waṭṭanen d unezwu imiɣef.
Ɣef leḥsab n uselmad-a amnadi, yessefk ad tettwasselhu tmussni n tenḍa tasnudrant takerrazant, yernu yessefk ad tettwaḥrez am wkaken ay yessefk ad tettwamed.
kab_Latn kab_Latn kab_Latn kab_Latn kab_Latn